واستطرد قائلا: «من الآخر أنا كنت عندها يوم الحادث، وكنت بايت معاها، وكنت مستخبى تحت السرير، وفى الصباح نزلت أمها، وأخذت الولد ابنها معها، وقالت لى مش نازل قلت لها حاقعد معاكى شوية وبعدين أنزل مش انتى عندك فرح، وطلعت قعدت بره تحت الحوض وطلعت منى البلكونة وبعدين سمعتها بتتشاجر مع زوجها دون أن أعرف على أى شىء يتشاجران بس صوتهم كان عالى، وذهبت منى إلى المطبخ ورجعت تانى مفيش دقيقتين وقالت لى (موّته.. موّته)، قلت لها: عملتى كده ليه؟ عملتى كده ليه؟ هو كان حيموت فى أى حتة بره بعيد عن هنا، وسألتها فين البنت؟ قالت لى فى البلكونة ذهبت وتأكدت أنها هناك ورجعت وحملنا الجثة ووضعناها فى الحمام وقلت لها اقعدى وبعدين قلت لها حنعمل إيه دى مصيبة حتسيبيها كده، حتروحى فى داهية وأنا مش حاسيبك تروحى فى داهية، بعدها أحضرت سكينا وقطعت رجليه من تحت الركبة، ولم يكن هناك وقت، وكان لابد أن تنزل منى للذهاب إلى الفرح، فقلت لها انزلى، وقعدت أكمل الباقى، قطعت باقى الجثة إلى أجزاء ووضعتها فى أكياس ثم فى كيس أسود، وفى كل مرة أنزل وحدى بجزء فى كيس وأروح على منطقة المحمودية وأرمى الكيس، وفى أول مرة رميت الرأس وذهبت للمنزل مرة أخرى وأخدت جزءين وتركتهما عند كوبرى العمدة، وأجزاء عند الطريق الصحراوى، وكان هناك جزء ملفوف فى المفرش وفيه السكينتين المستعملتين فى التقطيع، وأنا طلعتهم من الكيس دون أن ألمسهم وغسلتهم ورميتهم إلى جوار الأشلاء، وقلت أى حد يشوفهم حياخدهم ووضعتهم على الأرض، وآخر قطعة كانت مع اللحاف الملوث بالدماء خدتهم وركبت تاكسى وذهبت عند منطقة 15 مايو، ورميتهم هناك».